Anne Holt

Anne Holt (født 1958) er en norsk forfatter, advokat, journalist og tidligere politiker (Ap).

 Liv og virke 
 Geografisk tilknytning 
Holt er født i Larvik, men delvis oppvokst i Tromsø og Lillestrøm. Hun flyttet til Oslo i 1978.

 Utdannelse 
Hun er utdannet cand. jur. ved Universitetet i Bergen i 1986.

 Stillinger i NRK og politiet 
Hun var ansatt som programsekretær i NRK 1984–1988 og 1990–1991 og jobbet blant annet som programleder i Dagsrevyen. I perioden 1988–1990 var hun politifullmektig ved Oslo politikammer.

 Politikk 
Anne Holt var justisminister i Thorbjørn Jaglands regjering fra 25. oktober 1996 til 4. februar 1997, da hun gikk av etter lange sykefravær. Hun ble erstattet av Gerd-Liv Valla.

Etter sin karriere i Arbeiderpartiet har Holt ved flere valg opplyst offentlig at hun stemmer MDG og er senere blitt medlem av partiet.

 Forfatterskap 
Holt debuterte som forfatter i 1993 og er kanskje best kjent for sine politiromaner om politibetjenten Hanne Wilhelmsen. Flere av bøkene hennes er overført til film og fjernsyn: TV-serien Blind gudinne og spillefilmen Salige er de som tørster, begge i 1997. Regissør for begge produksjonene var Carl Jørgen Kiønig, mens Kjersti Elvik spilte hovedrollen som Hanne Wilhelmsen. Bøkene Død joker og Uten ekko er blitt dramatisert som hørespill for NRK Radioteatret, i henholdsvis 2003 og 2005. 

Holt var president i Rivertonklubben fra 2001 til 2003.

I 2022 ble Holt tildelt krimprisen Sølvkniven for «Det ellevte manus».

I 2025 ga hun ut sin 13. og siste kriminalroman med politibetjent Hanne Wilhelmsen i hovedrollen.

 Privatliv 

Hun er datter av fysikeren Olav Holt, tidligere rektor ved Universitetet i Tromsø.

I 2000 inngikk Holt registrert partnerskap med forleggeren Tine Kjær. 

 Bibliografi 
 1993: Blind Gudinne (kriminalroman) ISBN 82-02-14490-6, ISBN 82-574-1040-3 (Hanne Wilhelmsen)
 1994: Salige er de som tørster (kriminalroman) – vant Rivertonprisen (Hanne Wilhelmsen)
 1995: Demonens død (kriminalroman) – vant Bokhandlerprisen (Hanne Wilhelmsen)
 1997: Mea culpa (roman)
 1997: Løvens gap (kriminalroman) – sammen med Berit Reiss-Andersen (Hanne Wilhelmsen)
 1998: I hjertet av VM (fotballbok) – sammen med Erik Langbråten
 1999: Død joker (kriminalroman) (Hanne Wilhelmsen)
 1999: Bernhard Pinkertons store oppdrag (barnebok) – illustrert av Pjotr Sapegin
 2000: Uten ekko (kriminalroman) – sammen med Berit Reiss-Andersen (Hanne Wilhelmsen)
 2001: Det som er mitt (kriminalroman) Inger Johanne Vik
 2003: Sannheten bortenfor (kriminalroman) (Hanne Wilhelmsen)
 2004: Det som aldri skjer (kriminalroman) (Inger Johanne Vik)
 2006: Presidentens valg (kriminalroman) (Inger Johanne Vik) / (Hanne Wilhelmsen)
 2007: 1222 (kriminalroman) (Hanne Wilhelmsen)
 2009: Pengemannen (kriminalroman) (Inger Johanne Vik). Den svenske TV-serien Modus er basert på Pengemannen.
 2010: Flimmer (kriminalroman) – medforfatter: Even Holt (Anne Holts bror)
 2012: Skyggedød (kriminalroman) (Inger Johanne Vik)
 2014: Sudden death (kriminalroman) – medforfatter: Even Holt
 2015: Offline (kriminalroman) (Hanne Wilhelmsen)
 2016: I støv og aske (kriminalroman) (Hanne Wilhelmsen)
 2018: En grav for to (kriminalroman) (Selma Falck)
 2019: Furet/værbitt (kriminalroman) (Selma Falck)
 2020: Mandela-effekten (kriminalroman) (Selma Falck)
 2021: Det ellevte manus (kriminalroman) (Hanne Wilhelmsen)
 2023: Tolv utemte hester (kriminalroman) (Hanne Wilhelmsen)
 2025: Diamanter og rust (kriminalroman)

 Priser 
 Rivertonprisen 1994, for Salige er de som tørster
 Bokhandlerprisen 1995, for Demonens død
 Cappelenprisen 2001
 Sølvkniven 2022, for Det ellevte manus
 Bøkekrimprisen 2023
 Rivertonprisen for 2023, for Tolv utemte hester (krim).

 Referanser 

 Eksterne lenker 




Kategori:Norske justisministre
Kategori:Norske krimforfattere
Kategori:Norske barnebokforfattere
Kategori:Norske journalister
Kategori:Norske advokater
Kategori:Norske politifolk
Kategori:Norske TV-programledere
Kategori:Ap-statsråder
Kategori:Statsråder i Regjeringen Jagland
Kategori:Norske statsråder etter 1945
Kategori:NRK-journalister
Kategori:Programledere for NRK TV
Kategori:Vinnere av Rivertonprisen
Kategori:Vinnere av Bokhandlerprisen
Kategori:Vinnere av Cappelenprisen
Kategori:Personer fra Larvik kommune
Kategori:Personer fra Tromsø kommune